Z A P I S N I K
 
33. sjednice Vijeća Mjesnog odbora Oporovec
održane 22. veljače 2024. u prostorijama Mjesne samouprave, Oporovečki vinogradi 
u 18 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 32. sjednice.

Predsjednik predlaže dopunu dnevnog reda:

- Zahtjev za sanacijom prometnog ogledala

Vijeće jednoglasno prihvaća i utvrđuje

DNEVNI RED

1. Zahtjev za prometni očevid – donošenje zaključka;
2. Zahtjev za sanacijom prometnog ogledala – donošenje zaključka;
3. Zahtjevi za jednokratnim korištenjem bez naknade prostora Mjesnog odbora Oporovec – donošenje zaključka;
4. Zahtjev za jednokratnim korištenjem uz naknadu prostora Mjesnog odbora Oporovec – donošenje zaključka;
5. Zahtjevi za povremenim korištenjem prostora Mjesnog odbora Oporovec – donošenje zaključka;
6. Pitanja, prijedlozi i obavijesti


Ad 1. Zahtjev za prometni očevid

Predsjednik je informirao članove Vijeća o zahtjevima za prometni očevid na nekoliko lokacija u Mjesnom odboru Oporovec.

Nakon kratke rasprave, Vijeće jednoglasno, donosi

ZAKLJUČAK
o prihvaćanju Zahtjeva za prometni očevid

	Traži se prometni očevid na sljedećim lokacijama: 

· Za postavljanje prometnih znakova zabrane parkiranja u ulici Oporovečki vinogradi od raskrižja s Oporovečkim Majdakima do raskrižja s Varoškom
· Za postavljanje prometnih znakova zabrane parkiranja u ulici Lozica od raskrižja s Prašnicom Gornjom do rakrižja sa Starom Lozicom
· Iscrtavanje horizontalne signalizacije u ulicama Oporovečki vinogradi od Sunekove do Varoške
· Za postavljanje uzdignute plohe u ulici Oporovečki vinogradi između Sunekove i Varoške te na raskrižju Varoške i Oporovečkih vinograda na postojećem pješačkom prijelazu
· Za postavljanje uzdignute plohe na postojećem pješačkom prijelazu kod raskrižja Novoselečkog puta i Ruščenice
· Za postavljanje adekvatne vertikalne signalizacije za dio Novoselečkog puta kod raskrižja s Lozicom


Ad. 2. Zahtjev za sanacijom prometnog ogledala

Predsjednik je informirao članove Vijeća o zahtjevu za sanacijom prometnog ogledala na kojem je razbijeno staklo na raskrižju Novoselečkog puta i Prašnice Gornje.

	Nakon kratke rasprave, Vijeće jednoglasno, donosi

ZAKLJUČAK
o prihvaćanju Zahtjeva za sanacijom prometnog ogledala

	Traži se hitna sanacija prometnog ogledala na raskrižju Novoselečkog puta i Prašnice Gornje.


Ad. 3. Zahtjevi za jednokratnim korištenjem bez naknade prostora Mjesnog odbora Oporovec

Predsjednik je informirao vijećnike o zahtjevima za jednokratno korištenje bez naknade prostora Mjesnog odbora.

	Nakon kratke rasprave, Vijeće jednoglasno, donosi

ZAKLJUČAK
o odobrenju zahtjeva za jednokratno korištenje bez naknade prostora Mjesnog odbora Oporovec
	
Odobrava se jednokratno korištenje prostora bez naknade sukladno zahtjevima Matice umirovljenika – podružnica Čučerje i KUD-u Oporovec.


Ad. 4. Zahtjev za jednokratnim korištenjem uz naknadu prostora Mjesnog odbora Oporovec

Predsjednik je informirao vijećnike o zahtjevu za jednokratno korištenje uz naknadu prostora Mjesnog odbora.

	Nakon kratke rasprave, Vijeće jednoglasno, donosi

ZAKLJUČAK
o odobrenju Zahtjeva za jednokratno korištenje uz naknadu prostora Mjesnog odbora Oporovec
	
Odobrava se jednokratno korištenje prostora uz naknade sukladno zahtjevu Marije Lobor.


Ad. 5. Zahtjev za povremeno korištenje prostora 

Predsjednik je informirao vijećnike o zahtjevu za povremeno korištenje prostora KUD-u Oporovec. Riječ je o jednogodišnjem produljenju.

	Nakon kratke rasprave, Vijeće jednoglasno, donosi

ZAKLJUČAK
o odobrenju Zahtjev za povremeno korištenje prostora

	Odobrava se povremeno korištenje prostora KUD-u Oporovec u sljedećim terminima: dvorana u prizemlju: srijedom 17-18:30 i petkom 17:30-22 te druge subote u mjesecu 17-23 sata te dvorane na 1. katu utorkom 17:30-19 i četvrtkom 17:30-19 sati.


Ad. 6. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora.


Završeno u 18:50 sati.
Zapisnik sastavila: Anica Posavec

U Zagrebu, 22. veljače 2024.
        Predsjednik Vijeća Mjesnog odbora Oporovec

Ivica Zadro
